S

Ti S ket ti maika-19 a letra iti alpabeto a Romano. 

 Pakasaritaan 
 Proto-Sinaitiko aShin Penisio aShin Lumaud a Griego aSigma Etrusko aS Latin aS 50px 50px x30px x30px x30px
Iti dagiti sasao a Amianan a Lumaud a Semitiko, nangirepresentar ti šîn iti voiceless postalveolar fricative  (kas iti Ingles a ship, wenno umasping iti x iti sistema a Pinyin). Idi damo ngata ti letra ket piktograma ti ngipen () ket nangirepresentar iti ponema a  babaen ti prinsipio nga akroponiko.

Ti Taga-ugma a Griego ket awan ti /ʃ/ "sh" a ponema, ngarud nangirepresentar ti letra a Griego a Sigma () iti voiceless alveolar sibilant a . Nupay itultuloy ti porma a Σ ti letra iti Penisio a šîn, naibatay ti nagan a sigma iti letra a Samekh, idinto ta ti Xi ket agtultuloy ti porma ken kasasaad ti samekh, ngem agtultuloy ti nagan a šîn.

Iti uneg ti Griego, ti maysa nga impluensia iti nagan a sigma ket ti pannakainaig dayta iti Griego a sao a  (immun-una a ), "agsitsit". Ngata ti orihinal a nagan ti sigma ket ngata san, ngem gapu iti nasapa a pakasaritaan dagiti Griego nga alpabeto nga epikoriko, iti kamaudiananna naiturong ti san iti naidumduma a letra a Ϻ. Impadamag ni Herodotus a ti san ket nagan nga inted dagiti Dorio iti isu met laeng a letra nga inawagan dagiti Ionio iti sigma.
"" ('...the same letter, which the Dorians call "San", but the Ionians "Sigma"...'; Herodotus, Histories 1.139); cf. Nick Nicholas, Non-Attic letters .Ti maysa a posible a pannakaipatarus daytoy a paset ti Histories wenno Dagiti pakasaritaan (manipud iti Ingles iti Ilokano) ket: "... isu met laeng a letra, nga aw-awagan dagiti Dorio iti san, ngem dagiti Ionio iti sigma ..."

Idi maika-7 a siglo K.K.P.., naampon dagiti Etrusko ken dagiti Latin iti alpabeto a Lumaud a Griego a nausar iti Cumas, ket kadagiti simmaganad a siglo, nagparang ti nadumaduma a dagiti sinuratan a Daan nga Italiko, a pakairamanan ti alpabeto nga Etrusko ken ti daan nga alpabeto a Latin. Iti pagsasao nga Etrusko, nagtalinaed ti kaipapanan a  ti Griego a sigma (𐌔), idinto ta nangirepresentar ti san 𐌑 iti maysa a naidumduma a ponema, mabalin a  "sh" (nangitransliterar kas ś). Naampon ti daan nga alpabeto a Latin iti sigma, ngem saan a san, ta awan iti Daan a Latin ti ponema a   "sh".

Nagtaud ti porma ti Latin a S iti Griego a Σ a mangibelleng iti maysa kadagiti uppat nga uged iti dayta a letra. Ti porma ti S, a buklen ti tallo nga uged, ket maysa idin a bariante ti letra a Σ, a buklen ti uppat nga uged, iti epigrapia dagiti alpabeto a Lumaud a Griego, ket kasta met naggiddan a nagbiag dagiti bariante (nga adda tallo wenno uppat nga uged) iti klasiko a alpabeto nga Etrusko. Iti dadduma a sinuratan a Daan nga Italiko, ti letra ket mabalin a maiparang kas maysa a linia nga agsikkosikko, iti nagbaetan ti tallo ken innem nga uged.

Inampon met ti letra nga Italiko iti Daan a Futhark, kas Sowilō (), ket nagparang iti nagbaetan ti uppat ken walo nga uged. nupay no sagpaminsan a maipababa iti tallo nga uged () manipud idi naladaw a maika-5 a siglo, ket kanayon a nagparang iti tallo nga uged iti Agtutubo a Futhark.

Nagparang ti digrapo a  para Ingles a  iti Tengnga nga Ingles (iti abay ti trigrapo a ), ket sinukatanna ti digrapo a  ti Daan nga Ingles. Kasta met, sinukatan ti  iti  ti Daan a Nangato nga Aleman, iti ortograpia ti Nasapa a Moderno a Nangato nga Aleman.

 Atiddog a s 


Nagparang ti minuskula a porma a ſ, a maawagan iti atiddog a s iti nasapa a panawen ti katengngaan, kadagiti sinuratan a Bisigodo ken minuskula a Karolinhio, nga adda dagiti immun-una iti sinuratan a semiunsial ken kursibo a Romano ti Naladaw a Kadaanan a Panawen. Daytoy ket pagalagadan a porma iti intero a Tengnga a Panpanawen, ket naampon kadagiti nagkauna a pagimprentaan nga addaan iti agbaliwbaliw a letra. Nagtalinaed daytoy a porma iti abay ti minuskula a "nagtimbukel" wenno "ababa" a s, nga iti dayta a tiempo, maar-aramat iti ngudo dagiti balikas laeng.

Iti kaaduan a Lumaud nga ortograpia, in-inut a saanen a maus-usar ti ſ, kabayatan ti maikadua a kagudua ti maika-18 a siglo, uray no sagpaminsan a nausar dayta agingga iti maika-19 a siglo. Idiay Espania, nangnangruna a napasamak ti panagbalbaliw iti nagbaetan ti 1760 ken 1766 (iti kasta kabayatan ti kolonia a panawen). Idiay Pransia, napasamak ti panagbalbaliw iti nagbaetan ti 1782 ken 1793. Dagiti agimprenta idiay Estados Unidos insardengda ti panangusar iti atiddog a s iti nagbaetan ti 1795 ken 1810.

Iti ortograpia nga Ingles, nagpayunir ni John Bell (1745–1831) iti panagbalbaliw. Iti edisionna ni Shakespeare, idi 1785, insuratna a "inkagumaan[na] ti sumina iti kadawyan a pamay-an babaen ti panangilaksidna iti atiddog a ſ a pabor iti nagtimbukel [a s], ta saan unay a nalaka nga agkamali....."Iti Ingles: "[he] ventured to depart from the common mode by rejecting the long 'ſ' in favor of the round one, as being less liable to error....." Naiyalis ti The Times of London manipud atiddog agingga iti nagtimbukel, iti isyu ti 10 Septiembre 1803. Ti maika-5 nga edision ti Encyclopædia Britannica, a nalpas idi 1817, ket isu ti naudi nga edision a nangusar iti atiddog a s.

Iti ortograpia nga Aleman, naidulin ti atiddog a s iti tipograpia a Fraktur (Schwabacher) kasta met iti gagangay a kursibo (Sütterlin) agingga iti maika-20 a siglo, agingga a naikkat idi 1941 ti opisial a pannakausar dayta a letra.Pammilin ti 3 Enero 1941 kadagiti amin a publiko nga opisina, a pinirmaan ni Martin Bormann.  Naidulin, nupay kasta, ti ligatura a ſs (wenno ſz), ket nangpataud daytoy iti   iti kontemporario nga ortograpia nga Aleman.

 Dagiti nagibasaran 

S